প্রত্যক্ষদর্শীদের কাছ থেকে জানা গেছে, কোদালকাটি ইউনিয়নের সাজাই খয়রাত মেম্বার পাড়ার ৭ নম্বর ওয়ার্ড সদস্য প্রার্থী হলেন জাতীয় পার্টি সমর্থক পাপু মিয়া (ফুটবল প্রতীক) এবং কোদালকাটি ইউনিয়ন যুবলীগ সাধারণ সম্পাদক তোতা মিয়া (মোড়ক প্রতীক) সদস্য পদে প্রতিদ্বন্দ্বিতা করছেন। ঘটনার দিন তোতা মিয়ার ভাই ছাত্রলীগ নেতা টুলু মিয়ার তার ভাইয়ের পক্ষে ও নৌকা মার্কায় ভোট চাচ্ছিলেন। এ সময় মেম্বার প্রার্থী পাপু মিয়ার দুই ছেলে শাহীনুর রহমান ও শাহজাদা মিয়া রামদা নিয়ে অতর্কিত হামলা চালায়। একপর্যায়ে টুলু মিয়ার বাম হাতের একটি আঙুল বিচ্ছিন্ন করে নেওয়া হয়েছে। শাহীনুর ও শাহজাদা দুজনই ছাত্রদলের সদস্য বলে জানা গেছে।